Tesla Model 3
Tekniset tiedot > 2021 Refresh

Vuoden 2020 lopulla Tesla julkaisi Model 3 -mallista päivitetyn "Refresh"-päivityksen. Teslan autoissa ei ole varsinaisia vuosimalleja, vaan autoja parannellaan sitä mukaa kun päivitettävää tulee, sekä esimerkiksi ohjelmistoja päivitetään säännöllisesti langattomasti ja ilmaiseksi samaan tapaan kuin puhelimiin. Joskus malleihin kuitenkin tulee useampia parannuksia ja muutoksia kerralla, jolloin niitä halutaan korostaa jollain nimityksellä.
Päivitys 2021 Refresh toi Model 3:een niin kutsutun krominpoiston, eli kaikki auton kromilistat ovat uusissa malleissa mustia. Vanteita ja halvimman mallin pölykapseleita päivitettiin ja auto sai moottoroidun takakontin luukun. Lisäksi etusivuikkunat ovat nyt kaksikerroksisia parantaen sisämelutasoa. Myös sisustaa muutettiin ja uudessa mallissa on kokonaan uusi keskikonsoli ja langattomat puhelimenlatausalustat vakiona. Edellä mainittujen lisäksi suurimmat muutokset ovat kuitenkin pellin alla: Model 3 on nyt varustettu lämpöpumpulla pelkän sähkövastuksen sijaan, sekä voimalinjaan on tehty paranteluja: kantomatka, kiihtyvyys ja kulutus ovat parantuneet mallin kaikissa versioissa. Myös ajovalot päivitettiin ja vuoden 2021 ensimmäisen kvartaalin loppuun mennessä kaikissa uusissa Model 3:ssa pitäisi olla ne (ainakin Eurooppaan tulleissa malleissa ne jo on).
Teslan hinnoissa on ollut nousupainetta epävakaan maailmantilanteen ja kovan kysynnän vuoksi. Hinnat ovat Suomessa vuonna 2022 nousseet seuraavasti: Standard Range plus 48 690 € -> 52 990 €, Long Range 58 990 € -> 63 990 € ja Performance 65 990 € -> 67 990 €. Hinnankorotuksen jälkeen halvinkin Teslan malli jää sähköauton hankintatuen ulkopuolelle, kun sen hinta nousi yli 50 000 euron.
| Malli | Standard Range Plus | Long Range | Performance |
| --- | --- | --- | --- |
| Hinta | 52 990 € | 63 990 € | 67 990 € |
| Paino (omamassa) | 1 611 kg | 1 847 kg | 1 860 kg |
Tavaratilat (takakontti): 425 L
Tavaratilat (etukontti): 85 L
| Sisätilat | Osittainen Premium-sisustus Värivaihtoehdot: musta, musta-valkoinen | Premium-sisustus Värivaihtoehdot: musta, musta-valkoinen | Premium-sisustus Värivaihtoehdot: musta, musta-valkoinen |
| Renkaat | 235/40R19 235/45R18 | 235/40R19 235/45R18 | 235/35R20 |
| Akun kapasiteetti, käytettävissä / brutto | 50 / 54–55 kWh | 73,5 / 78–79,5 kWh | 73,5 / 78–79,5 kWh |
| Kulutus (WLTP) | 14,2 kWh/100 km | 14,8 kWh/100 km | 16,5 kWh/100 km |
| Toimintamatka (WLTP) | 430 km | 580 km | 567 km |
| DC-pikalatauksen tehohuippu | 170 kW | 250 kW | 250 kW |
Oman laturin teho (AC-hidaslataus): 11–11,5 kW
| Moottorit ja voimansiirto | Yksimoottorinen takaveto | Kaksimoottorinen neliveto | Kaksimoottorinen neliveto |
Moottori takana: Kestomagneettitahtimoottori
| Moottori edessä | — | Oikosulkumoottori | Oikosulkumoottori |
| Tehohuippu | 211–260 kW (283–349 hp) | Takamoottori: 188 kW (252 hp) Etumoottori: 147 kW (197 hp) Yhdistetty: 330–335 kW (443–449 hp) | Takamoottori: 211 kW (283 hp) Etumoottori: 147 kW (197 hp) Yhdistetty: 358–430 kW (480–577 hp) |
| Vääntöhuippu | 450–500 N⋅m | 510–600 N⋅m | 639–750 N⋅m |
| Huippunopeus | 225 km/h | 233 km/h | 261 km/h |
| Kiihtyvyys (0–100 km/h) | 5,6 s | 4,4 s | 3,3 s |
| Neljäsosamailin kiihdytys | 13,5 s (169 km/h) | 12,5 s (182 km/h) | 11,5 s (187 km/h) |
| Malli | Rear-Wheel Drive | Long Range All-Wheel Drive | Performance All-Wheel Drive |
| --- | --- | --- | --- |
| Hinta | 43 990 € | 51 990 € | 59 990 € |
| Paino (omamassa) | 1 765 kg | 1 828 kg | - |
Tavaratilat (takakontti): 597 L
Tavaratilat (etukontti): 85 L
Sisätilat: Värivaihtoehdot: musta, musta-valkoinen
Renkaat: -
| Akun kapasiteetti, käytettävissä / brutto | - / 57,5 kWh | - / 82 kWh | - / 79 kWh |
| Kulutus (WLTP) | 13,2 kWh / 100 km | 14,0 kWh / 100 km | - |
| Toimintamatka (WLTP) | 513 km | 629 km | 528 km |
| DC-pikalatauksen tehohuippu | 170 kW | 250 kW | 250 kW |
Oman laturin teho (AC-hidaslataus): 11 kW
| Moottorit ja voimansiirto | Yksimoottorinen takaveto | Kaksimoottorinen neliveto | Kaksimoottorinen neliveto |
Moottori takana: Kestomagneettimoottori
| Moottori edessä | - | Induktiomoottori | Induktiomoottori |
Tehohuippu: -
Vääntöhuippu: -
| Huippunopeus | 201 km/h | 201 km/h | 262 km/h |
| Kiihtyvyys (0-100 km/h) | 6,1 s | 4,4 s | 3,1 s |
Neljäsosamailin kiihtydys: -